Latvala heti vaikeuksissa Ruotsissa - auto hajalla
Perjantai 12.2.2016 klo 10.34 (päivitetty klo 10.42)
Jari-Matti Latvala on ajautunut vaikeuksiin heti Ruotsin MM-rallin alussa.
Jari-Matti Latvalan ralli alkoi Ruotsissa onnettomasti. (MATTI MATIKAINEN)
MM-sarjan nettisivujen mukaan Latvala kertoi kilpailun toisen erikoiskokeen jälkeen, että hänen Volkswagen-autonsa vetoakseli on hajonnut.Latvala raportoi, että vetoakseli hajosi kaksi kilometriä ennen erikoiskokeen loppua. Hän ei ollut varma, pystytäänkö ajokki saamaan ajokuntoon seuraaville pikataipaleille.Kilpailua johti ensimmäisen erikoiskokeen jälkeen Latvalan ranskalainen tallitoveri Sebastien Ogier. Latvala hävisi jo kisan avauserikoiskokeella Ogierille 23,1 sekuntia. Kisan toisella pikataipaleella eroa kärkeen tuli rutkasti lisää. STT